
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E

privind aprobarea completării anexei la Hotărârea Consiliului Local al municipiului Focşani nr. 224/2003, privind aprobarea regulamentului de organizare şi desfăşurare a activităţii de transport persoane în regim de taxi în municipiul Focşani.

    
Consiliul Local al municipiului Focşani, judeţul Vrancea, întrunit în şedinţa ordinară:  

          - văzând proiectul de hotărâre iniţiat de Primarul municipiului Focşani, prin care se propune aprobarea completării anexei la Hotărârea Consiliului Local al municipiului Focşani nr.224/2003, privind aprobarea regulamentului de organizare şi desfăşurare a activităţii de transport persoane în regim de taxi în municipiul Focşani şi raportul compartimentului de transport public local de călători din cadrul Serviciului de autorizare agenţi economici şi liberă iniţiativă,înregistrat la nr.25123/14.06.2006 
          - având în vedere avizul favorabil al  Comisiei pentru drepturile omului, culte, relaţii cu cetăţenii, muncă şi protecţie socială;
- în conformitate cu prevederile art.13, lit. d), e) din Legea nr.38/2003 privind transportul în regim de taxi şi în regim de închiriere, cu modificările ulterioare
   - potrivit prevederilor art. 27, lit. a) din  Ordinului Ministrului Administraţiei Publice Locale nr. 275/2003, privind aprobarea normelor metodologice pentru aplicarea prevederilor Legii nr.38/2003 privind transportul în regim de taxi şi în regim de închiriere, cu modificările ulterioare
          - în baza art.38 alin.(1) şi (3), precum şi în temeiul art.46 alin.(1) din Legea nr. 215/2001 privind administraţia publică locală cu modificările şi completările ulterioare;       

H O T Ă RĂ Ş T E :

   Art.1 Aprobarea completării anexei la Hotărârea Consiliului Local al municipiului Focşani Nr.224/2003, privind aprobarea regulamentului de organizare şi desfăşurare a activităţii de transport persoane în regim de taxi în municipiul Focşani în sensul completării art.21 lit.a) Obligaţiile operatorilor 
de transport sau ale taximetristului independent din anexa hotărârii cu următoarele prevederi;
          - să folosească timpul de aşteptare în staţiile special amenajate
- să respecte numărul locurilor în staţiile de asteptare pentru taxiuri;

- să nu staţioneze în staţiile destinate transportului public local de călători;

Art.2.  Nerespectarea prevederilor prezentei hotărâri se sancţionează cu suspendarea autorizaţiei taxi pentru o perioadă cuprinsă între 1-3 luni 
Art.3.  Prezenta hotărâre va fi comunicată de către Direcţia administraţie publică locală, compartimentelor, birourilor, serviciilor şi Primarului municipiului Focşani, conform legii, care va asigura executarea acesteia prin Serviciul autorizare agenţi economici şi liberă iniţiativă.
PREŞEDINTE DE ŞEDINŢĂ,

           Lazăr Mioara


                                                                                  Contrasemnează

                                                                SECRETARUL MUNICIPIULUI 


      FOCŞANI

                                                             Corhană Eduard Marian                                          
Municipiul  Focşani, 27 iunie 2006 

